cyanic-selkie/wikianc huggingface dataset:
คลองสิบเจ็ด
คลองสิบเจ็ด เป็นคลองที่ขุดในสมัยรัชกาลที่ 5 เชื่อมต่อคลองต่างๆ ในโครงการทุ่งรังสิตเข้าด้วยกัน ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 นับเป็นคลองสุดท้ายที่อยู่ด้านตะวันออกสุดของโครงการ คลองสิบเจ็ดเริ่มต้นจากคลองหกวาสายล่าง ในอำเภอบางน้ำเปรี้ยว จังหวัด ฉะเชิงเทรา ไปออกที่คลองแสนแสบในอำเภอเดียวกัน ตรงข้ามปากคลองพระองค์เจ้าไชยานุชิต ซึ่งสามารถใช้เส้นทางต่อไปออกคลองนครเนื่องเขต คลองประเวศบุรีรมย์ และคลองสำโรงได้
คำประกาศอาร์โบรธ
คำประกาศอาร์โบรธ (Declaration of Arbroath) เป็นคำประกาศเอกราชสกอตแลนด์ ออกใน ค.ศ. 1320 เป็นรูปแบบจดหมายภาษาละตินที่ส่งให้สมเด็จพระสันตะปาปาจอห์นที่ 22 ลงวันที่ 6 เมษายน ค.ศ. 1320 โดยเจตนายืนยันสถานภาพของสกอตแลนด์เป็นรัฐเอกราชอิสระ และปกป้องสิทธิของสกอตแลนด์ในการใช้การปฏิบัติทางทหารเมื่อถูกโจมตีอย่างไม่เป็นธรรม
โดยทั่วไปเชื่อว่าคำประกาศนี้เขียนในอาร์โบรธแอบบีย์ โดยเบอร์นาร์ดแห่งคิลวินนิง (Bernard of Kilwinning) นายกรัฐมนตรีสกอตแลนด์และแอบบ็อต (Abbot) อาร์โบรธ และมีผู้มั่งมีและคนสูงศักดิ์ 51 คนประทับตรา จดหมายนี้เป็นฉบับเดียวที่เหลือรอดจากสามฉบับที่สร้างขึ้นในเวลานั้น อีกสองฉบับเป็นจดหมายจากพระเจ้าโรเบิร์ตที่ 1 พระมหากษัตริย์ชาวสกอต และจดหมายจากบิชอปชาวสกอตสี่คนซึ่งล้วนสันนิษฐานว่ามีข้อความคล้ายกัน
คณะกรรมาธิการความปลอดภัยสาธารณะ
ในช่วงการปฏิวัติฝรั่งเศส คณะกรรมาธิการความปลอดภัยสาธารณะ (Comité de salut public) เป็นคณะกรรมาธิการที่ได้รับจัดตั้งโดยสภาแห่งชาติในเดือนเมษายน ค.ศ. 1793 และมีการปรับเปลี่ยนโครงสร้างกรรมาธิการอย่างมีนัยสำคัญในเดือนกรกฎาคม ค.ศ. 1793
คณะกรรมาธิการความปลอดภัยสาธารณะจัดตั้งขึ้นในสามเดือนหลังจากการประหารพระเจ้าหลุยส์ที่ 16 คณะกรรมาธิการนี้มีหน้าที่สอดส่องดูแลและรับผิดชอบในการปกป้องธำรงไว้ซึ่งระบอบสาธารณรัฐจากภัยคุกคามจากศัตรูต่างประเทศและศัตรูในประเทศ คณะกรรมาธิการนี้ได้รับอำนาจอย่างกว้างขวาง มีอำนาจบังคับบัญชากองทัพ แต่งตั้งตุลาการศาลอาญาปฏิวัติ และบังคับใช้คำสั่งกฎหมายต่าง ๆ ที่ออกโดยสภา
ในช่วงแรก คณะนี้ประกอบด้วยกรรมาธิการเก้าคน และไม่ได้อยู่ภายใต้การครอบงำโดยบุคคลหนึ่งเป็นพิเศษ จนกระทั่งปลายเดือนกรกฎาคม สภาแต่งตั้งให้มักซีมีเลียง รอแบ็สปีแยร์ เป็นกรรมาธิการแทนที่กรรมาธิการคนหนึ่งที่ลาออก เมื่อได้เข้าดำรงตำแหน่ง รอแบ็สปีแยร์ก็เพิ่มจำนวนกรรมาธิการเป็นสิบสองคน โดยที่เก้าคนในจำนวนนี้เป็นสมาชิกกลุ่มลามงตาญ ซึ่งเป็นกลุ่มการเมืองหัวรุนแรงที่ต้องการปฏิวัติแบบถอนรากถอนโคน
10 กันยายน 1793 สภาผ่านกฎหมายว่าด้วยผู้ต้องสงสัย (Loi des suspects) ซึ่งให้อำนาจจับกุมผู้ต้องสงสัยว่าเป็นศัตรูของสาธารณรัฐ ถือเป็นจุดเริ่มต้นของสมัยแห่งความน่าสะพรึงกลัว ต่อมาในวันที่ 10 ตุลาคมปีเดียวกัน สภาผ่านมติรับรองให้คณะกรรมาธิการฯเป็น "รัฐบาลปฏิวัติ" ซึ่งมีอำนาจสูงสุดเฉพาะกาลจนกว่าสถานการณ์จะสงบ รัฐธรรมนูญถูกระงับใช้ รอแบ็สปีแยร์กลายเป็นผู้มีอำนาจที่สุดในฝรั่งเศสโดยพฤตินัย คณะกรรมาธิการความปลอดภัยสาธารณะภายใต้การนำของรอแบ็สปีแยร์ ทำการปกครองประเทศฝรั่งเศสด้วยความหวาดกลัว มีการจัดตั้งกรมตำรวจสูงสุดในเดือนมีนาคม 1794 ซึ่งขึ้นตรงต่อรอแบ็สปีแยร์และคนใกล้ชิดเขา
อู้นุ
นุ (နု; 25 พฤษภาคม พ.ศ. 2450 – 14 กุมภาพันธ์ พ.ศ. 2538) หรือที่เรียกร่วมกับคำนำหน้าชื่อว่า อู้นุ (ဦးနု) และ ตะคีนนุ (သခင်နု) เป็นนายกรัฐมนตรีคนแรกของประเทศพม่า และดำรงตำแหน่งทั้งหมด 3 สมัย
คณะกรรมาธิการความปลอดภัยสาธารณะ
นักหนังสือพิมพ์อย่างฌัก เอแบร์, กามีย์ เดมูแล็ง หรือนักการเมืองคนสำคัญอย่างฌอร์ฌ ด็องตง ซึ่งวิจารณ์การทำงานของคณะกรรมาธิการฯ ถูกจับกุมและประหารชีวิต ในเวลาปีเดียว เกิดการจับกุมผู้คนนับแสนรายตั้งแต่ความผิดเล็กน้อยจนถึงความผิดอุกฉกรรจ์ ในจำนวนนี้ ผู้คนนับหมื่นรายด้วยเครื่องกิโยตีน
เมื่อสมาชิกสภาไม่อาจทนความเผด็จการบ้าเลือดของรอแบ็สปีแยร์ได้อีกต่อไป พวกเขาลงมติก็ถอดถอนรอแบ็สปีแยร์และพวกโดยฉับพลันในวันที่ 27 กรกฎาคม ค.ศ. 1794 รอแบ็สปีแยร์พยายามฆ่าตัวตายแต่ไม่สำเร็จ และถูกนำตัวประหารชีวิตในวันถัดมา ถือเป็นจุดสิ้นสุดของความน่าสะพรึงกลัวในประเทศฝรั่งเศส กลุ่มลามงตาญถูกกวาดล้าง หลังจากนั้น สภาก็จัดตั้งคณะกรรมาธิการชุดใหม่ ซึ่งดำรงอยู่เพียงปีเศษก็ถูกยุบและจัดตั้งเป็นคณะดีแร็กตัวร์ฝรั่งเศส
หมายเหตุ
ในภาษาไทยยังมีการแปลอย่างอื่น เช่น คณะกรรมการรักษาความปลอดภัยแห่งมหาชน และ คณะกรรมการรักษาความมั่นคงปลอดภัยสาธารณะ
โกฐขี้แมว
โกฐขี้แมว อยู่ในวงศ์ Orobanchaceae  ภาษาจีนกลางเรียกตี่หวาง ภาษาจีนแต้จิ๋วเรียกตี่อึ้ง เป็นไม้ล้มลุกอายุหลายปี มีขนปกคลุมทั่วทั้งต้น รากเป็นหัวใต้ดินอวบหนา รูปกระสวย เมื่อสดเป็นสีส้ม ใบออกที่โคนต้นเป็นกระจุก ดอกช่อออกตามซอกใบหรือปลายยอด  เป็นพืชถิ่นเดียวในประเทศจีน ปัจจุบันมีปลูกเป็นการค้าในจีน ญี่ปุ่น และเกาหลี เพื่อนำรากมาทำยา
ศาลเจ้าไท้เพ่งอ๊วงกง
ศาลเจ้าไท้เพ่งอ๊วงกงตั้งอยู่ใน จังหวัดสมุทรสงครามเป็นศาลเจ้าที่ชาวจีนพร้อมใจกันสร้างขึ้น บริเวณปากคลองแควอ้อม
จากการแปลตราสาร ขออนุญาตตั้งศาลเจ้า ศาลเจ้าไท้เพ่งอ๊วงกง ที่เขียนไว้เป็นภาษาจีน ว่า ตราสารฉบับนี้ส่วนหนึ่งเป็นประวัติการสร้างศาลเจ้า กล่าวถึง ค่ายบางกุ้ง และ สมเด็จพระเจ้าตากสินมหาราช ความว่าทหารพม่าล้อมค่ายบางกุ้งนานถึง 41วัน เมื่อ เดือนยี่ แรม 6 ค่ำ ชาวบ้านและทหารไทย-จีน ที่อยู่ในค่ายได้รับความลำบากมากข้าวปลาอาหารขาดแคลนพวกชาวบ้านคนชรายอมอดอาหาร เพื่อเอาอาหารให้ทหารไทย-จีนกิน ฝ่ายไต้ก๋งเจียม คือ ออกหลวงเสนาสมุทร ซึ่งเป็นผู้ดูแลเมืองแม่กลองในสมัยนั้น ได้แจ้งไปยังกรุงธนบุรี ขอกำลังช่วยรบกับพม่า หลังจากตีพม่าแตกพ่ายแล้ว ก่อนพระเจ้าตากสินเสด็จกลับ ได้มีบัญชาให้ทหารไทยจำนวนหนึ่งช่วยรักษาเมืองแม่กลอง โดยให้อยู่ร่วมกับทหารจีน โดยมีพระบรมราโชวาทให้อยู่ร่วมกัน ช่วยเหลือเกือกูลกัน อย่าได้รังเกียจเดียดฉันท์    พสกนิกรชาวจีนให้ความเคารพสักการะพระองค์ประดุจเทพเจ้าองค์หนึ่ง ถือกันว่าแผ่นดินตรงไหน  พระองค์เสด็จไปถึง และพระบาทขอพระองค์ประทับลงตรงที่นั้นประชาชนจะได้รับแต่ความสุขความเจริญ สงบสันติทั่วทั้งภูมิภาคนั้น    ดังนั้น ภายหลังพสกนิกรชาวจีนจึงได้สร้างศาลบูชาขึ้น ตรงที่พระออกเสด็จออกเรือ ท้ายค่ายบางกุ้ง เพื่อเป็น สถานที่เคารพบูชาของชาวจีนโดยทั่วไป  โดยได้ถวายนามเป็นภาษาจีนว่า "ไท้เพ่งอ๊วงกง" แปลเป็น ภาษาไทย ว่า "เทพเจ้าแห่งสันติ"  ตรงเหนือบานประตูด้านในศาลเจ้า มีง้าว แขวนอยู่ 1เล่ม ภายในมีพระประทาน  พร้อมทั้งพระโมคคัลลา พระสารีบุตร ทั้งยังมีรูปปั้นจีนและเซียนมากมาย      ที่สำคัญ คือ  มีรูปสมเด็จพระเจ้าตากสินมหาราชตั้งอยู่บนแท่นบูชา
โกฐนษิณี
โกฐนษิณี อยู่วงศ์ถั่ว เป็นไม้ล้มลุกอายุปีเดียว ลำต้นตรง มีขนละเอียดเล็กน้อย ใบเดี่ยว ผิวใบมีต่อมเป็นจุดสีดำ หูใบรูปเดี่ยว ดอกช่อ กลีบดอกสีฟ้าหรือสีเหลือง ผลเป็นฝัก ปลายเป็นติ่งสีออกดำ ไม่แตก กลีบเลี้ยงติดทน เมล็ดรูปไต สีน้ำตาลเข้ม กระจายพันธุ์ในแอฟริกาใต้ มีปลูกในอินเดียและจีน เมล็ดใช้เป็นยาแก้หอบหืด ท้องเสีย น้ำมันจากเมล็ดใช้ทารักษาโรคเรื้อนกวาง
เซะ
เซะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า せ มีที่มาจากตัวเขียนหวัดของมันโยงะนะ 世 และคะตะกะนะเขียนว่า セ มีที่มาจากส่วนซ้ายของมันโยงะนะ 世 ออกเสียงว่า เมื่อเติมดะกุเต็งจะออกเสียงว่า
せ เป็นอักษรลำดับที่ 14 อยู่ระหว่าง す (ซุ) กับ そ (โซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ せ เป็นอักษรลำดับที่ 46 อยู่ระหว่าง も (โมะ) กับ す (ซุ)
อักษรแบบอื่น
ภาษาไอนุใช้คะตะกะนะแบบเติมฮันดะกุเต็ง セ゚ สำหรับใช้แทนเสียง ซึ่งสามารถเขียนด้วย チェ แทนก็ได้
ลำดับขีด
ฮิระงะนะ せ มีลำดับขีด 3 ขีดดังนี้
คะตะกะนะ セ มีลำดับขีด 2 ขีดดังนี้
คันจิ
ตัวอย่างคันจิที่อ่านว่าเซะ และขึ้นต้นด้วยเซะ มีดังนี้
สตาร์มูฟวีส์
สตาร์ มูฟวีส์ (Star Movies) เป็นช่องรายการภาพยนตร์เพื่อคนเอเชีย Star Movies ในประเทศไทยสามารถรับชมผ่านทาง TrueVisions ช่อง 127 ในระบบดิจิตอลในแบบ HD, ช่อง 45 ระบบดิจิตอล (ช่อง 14 อนาล็อก) แต่ถูกแทนที่เป็นช่อง Fox Movies Premium ตั้งแต่วันที่ 1 มกราคม 2555 เป็นต้นมา
ประวัติ
Star Movies เป็นช่องรายการภาพยนตร์ทั้งฮอลลีวู้ดและฮ่องกง ออกอากาศครั้งแรกเมื่อปี 1994
ฌ็อง-เบแดล บอกาซา จูเนียร์
ฌ็อง-เบแดล บอกาซา จูเนียร์ (Jean-Bédel Bokassa, Jr) หรือ ฌ็อง-เบแดล บอกาซาที่ 2 (Jean-Bédel Bokassa II) (เกิด 2 พฤศจิกายน ค.ศ. 1973) เป็นบุตรของฌ็อง-เบแดล บอกาซากับแคทเธอรีน เดนกุยอาด เขาเคยได้รับสถาปนาเป็นมกุฎราชกุมารเมื่อบิดาของพระองค์ครองราชย์ ต่อมาบิดาถูกปฏิวัติ และต้องกลายเป็นผู้อ้างสิทธิในราชบัลลังก์ เมื่อบิดาเสียชีวิต เขาจึงเป็นประมุขราชวงศ์โบคัสซาและเป็นผู้อ้างสิทธิในราชบัลลังก์จักรวรรดิแอฟริกากลางคนต่อมา
อูจิ ฮิโรกิ
แหล่งข้อมูลอื่น
1986
วัดมงคลรัตน์ (จังหวัดปทุมธานี)
วัดมงคลรัตน์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำไทร อำเภอลำลูกกา จังหวัดปทุมธานี ปัจจุบันมี พระอธิการยุทธนา ฐิติธมฺโม เป็นเจ้าอาวาส
วัดมงคลรัตน์สร้างเมื่อวันที่ 1 มกราคม พ.ศ. 2445 โดยมีนางจันทร์ ไม่ทราบนามสกุล อุทิศที่ดินให้เป็นที่สร้างวัดเนื้อที่ 9 ไร่ 3 งาน 80 ตารางวา ต่อมานายนพ นาคสัมฤทธิ์ ได้ถวายที่ดินเพิ่มเติม 4 ไร่ ตั้งชื่อวัดว่า วัดลำไทร เนื่องจากมีต้นไทรอยู่ริมบึงบริเวณวัด ต่อมาเปลี่ยนชื่อมาเป็น "วัดมงคลรัตน์" ภายหลัง วัดได้รับพระราชทานวิสุงคามสีมา เมื่อวันที่ 30 ตุลาคม พ.ศ. 2479 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2482 ทางวัดยังให้ราชการตั้งโรงเรียนในที่ดินของวัด
อะโลน (เพลงวงฮาร์ต)
"อะโลน" (Alone) ของซิงเกิลที่บันทึกเสียงโดยวงดนตรีร็อก ชาวอเมริกัน วงฮาร์ต
เพลงถูกเรียบเรียงเมื่อปี พ.ศ. 2525 โดย ทอม เคลลี และบิลลี เบินเสตด ผู้ประพันธ์เพลงยอดนิยมอีก 2 เพลงของอเมริกา คือ เพลงของมาดอนน่า ในเพลง "ไลค์อะเวอร์จิน" (พ.ศ. 2526) และเพลงของซินดี ลอเปอร์ เพลง "ทรูคัลเลอร์ส" (พ.ศ. 2528)
เพลงนี้ขับร้องโดยวงฮาร์ต และออกเป็นซิงเกิลแรกของอัลบั้มที่ 9 แบดแอนนิมอลส์ อะโลนเป็นเพลงยอดนิยมในอเมริกา โดยอยู่ในชาร์ตอันดับ 1 นานถึง 3 สัปดาห์ ในชาร์ตบิลบอร์ดยอดนิยม 100 และเป็นซิงเกิลที่ประสพความสำเร็จในสหราชอาณาจักร ซึ่งอยู่อันดดับสูงสุดคืออันดับที่ 3 ในชาร์ตซิงเกิลสหราชอาณาจักร
ฉบับเซลีน ดิออน
"อะโลน" คือซิงเกิลที่ 2 จากอัลบั้ม เทกกิงแชนเซส ของเซลีน ดิออนซึ่งจะมีกำหนดจำหน่ายในยุโรปต้นปี พ.ศ. 2551 ยกเว้นในสหราชอาณาจักร ซึ่งมีซิงเกิล "อายส์ออนมี" ออกจำหน่ายไปแล้ว และมีการออกในรูปแบบดิจิตอลดาวโหลด ในวันที่ 13 พฤศจิกายน พ.ศ. 2550
เพลงนี้ปรากฏขึ้นทางวิทยุของสวีเดน เมื่อ 3 ธันวาคม พ.ศ. 2550 และขึ้นสู่อันดับสูงสุดคืออันดับ 14 ในชาร์ตแอร์เพล เมื่อ 3 มกราคม พ.ศ. 2551 และขึ้นสู่ชาร์ตซิงเกิลสวีเดนอันดับที่ 60 (จากการดาวโหลด) และขึ้นสู่อันดับ 52 นอกจากนี้ยังปรากฏในวิทยุของโปแลนด์ ในวันที่ 25 ธันวาคม พ.ศ. 2550 และอิตาลีกับเยอรมนี ในวันที่ 11 มกราคม พ.ศ. 2550
เพลงนี้ในรูปแบบของเซลีน ดิออน อำนวยการสร้างโดยเบ็น มูดดี้อดีตสมาชิกวง อีวานเวสเซน
อ้างอิง
Alone (canção de Heart)
กองเรือบอลติก
กองเรือบอลติก สถาปนาขึ้นในวันที่ 18 พฤษภาคม 1703 โดยจักรพรรดิปีเตอร์มหาราช โดยเป็นส่วนหนึ่งของกองทัพเรือจักรวรรดิรัสเซีย กองเรือบอลติกเป็นองค์กรของกองทัพเรือรัสเซียที่เก่าแก่ที่สุด กองเรือได้ถูกโอนเปลี่ยนยังสหพันธ์สาธารณรัฐสังคมนิยมโซเวียตรัสเซีย และต่อมาคือ สหภาพโซเวียต ในปี 1922 โดยเป็นส่วนหนึ่งของกองทัพเรือโซเวียต กองเรือยังเป็นที่รู้จักในชื่อของ ดวัจดืยครัสโนซนามิออนนืยบัลตีสกีโฟลต์ (Два́жды Краснознамённый Балти́йский фло́т) เนื่องจากในช่วงยุคโซเวียตกองเรือบอลติกได้รับเครื่องอิสริยาภรณ์ธงแดง 2 ครั้ง หลังจากการล่มสลายของสหภาพโซเวียตในเดือน ธันวาคม 1991 กองเรือบอลติกได้ถูกโอนเปลี่ยนยังสหพันธรัฐรัสเซีย โดยกลับไปใช้ชื่อเดิมในฐานะเป็นส่วนหนึ่งของกองทัพเรือรัสเซีย
กองบัญชาการของกองเรือบอลติกตั้งอยู่ในเมืองคาลีนินกราด ซึ่งฐานทัพหลักตั้งอยู่ในเมืองบัลตีสค์ โดยทั้งสองอยู่ในแคว้นคาลีนินกราด และมีฐานทัพอื่นตั้งอยู่ในเมืองโครนสตัดต์, เซนต์ปีเตอร์สเบิร์ก ในอ่าวฟินแลนด์
สโมสรฟุตบอลนครราชสีมา ยูไนเต็ด
สโมสรฟุตบอลนครราชสีมา ยูไนเต็ด เป็นสโมสรฟุตบอลอาชีพในประเทศไทย และเป็นสโมสรฟุตบอลทีมที่ 2 ของจังหวัดนครราชสีมา ตั้งอยู่ที่ตำบลห้วยแถลง อำเภอห้วยแถลง จังหวัดนครราชสีมา ฉายา “หัวจักรพิฆาต” ปัจจุบันแข่งขันอยู่ในระดับไทยลีก 3 โซนภาคตะวันออกเฉียงเหนือ
ประวัติสโมสร
สโมสรส่งทีมเข้าร่วมการแข่งขันเป็นครั้งแรกในรายการไทยลีก อเมเจอร์ ทัวร์นาเมนต์ ฤดูกาล 2016 (โซนภาคตะวันออกเฉียงเหนือ) ต่อมาได้เข้ามาแข่งขันในระดับอาชีพเป็นครั้งแรกในฤดูกาล 2017 จากการซื้อสิทธิ์ในการลงแข่งขันจากสโมสรฟุตบอลพัทยา ซิตี้
ในฤดูกาล 2020 สโมสรได้เปลี่ยนชื่อจากนครราชสีมา ห้วยแถลง ยูไนเต็ด เป็น นครราชสีมา ยูไนเต็ด ด้วยแนวความคิดอยากสร้างความภาคภูมิใจให้คนท้องถิ่นทุกอำเภอของคนจังหวัดนครราชสีมา
สโมสรได้รับโอกาสจากมหาวิทยาลัยราชภัฎนครราชสีมา ให้ใช้สนามฟุตบอลเป็นสนามเหย้า และได้มีการลงนามบันทึกข้อตกลงการพัฒนากีฬาฟุตบอลร่วมกัน
หอแก้วมุกดาหาร
หอแก้วมุกดาหาร หรือหอแก้วมุกดาหารเฉลิมพระเกียรติกาญจนาภิเษก คือ หอสังเกตการณ์ที่มีความสูง 65.50 เมตร สร้างขึ้นใน พ.ศ. 2539 ในพระราชพิธีฉลองสิริราชสมบัติครบ 50 ปี
หอแก้วมุกดาหาร ตั้งอยู่บนถนนมุกดาหาร - ดอนตาล ห่างจากอำเภอเมืองมุกดาหาร 2 กิโลเมตร เปิดให้เข้าชมทุกวัน เวลา 08.00 น. -18.00 น. บัตรเข้าชม เด็กคนละ 10 บาท ผู้ใหญ่คนละ 30 บาท ส่วนฐานของหอเป็นอาคารทรง 9 เหลี่ยม ตัวอาคารแบ่งออกเป็นส่วนต่างๆ ดังนี้
ชั้นที่ 1 เป็นพิพิธภัณฑ์ศิลปะและวัฒนธรรม แสดงเครื่องมือเครื่องใช้ในการดำเนินชีวิตของชาวบ้าน
ชั้นที่ 2 เป็นการจัดนิทรรศการประวัติศาสตร์และวัฒนธรรมของ 8 ชนเผ่าในจังหวัดมุกดาหาร ได้แก่
ชั้นที่ 3-5 เป็นส่วนแกนของหอคอย
ชั้นที่ 6 เป็นหอชมทัศนียภาพ 360 องศา
ชั้นที่ 7 เป็นลูกแก้วมุกดาหาร ประดิษฐานพระพุทธรูปเนื้อเงินแท้ เรียกว่า พระพุทธนวมิ่งมงคลดาหาร และพระพุทธรูปประจำวันเกิด
ลักษณะของหอแก้วมุกดาหาร
หอแก้วมุกดาหาร เป็นหอคอยสูงที่ทันสมัยแห่งหนึ่ง และเป็นหนึ่งในสัญลักษณ์ของจังหวัดมุกดาหาร มีความสูงจากระดับพื้นดินถึงระดับหอชมทัศนียภาพ 50 เมตร และถึงยอดลูกแก้วมุกดาหาร 15 เมตร รวมความสูงทั้งสิ้น 65.50 เมตร มีทั้งหมด 7 ชั้น
ฐานหอแก้วมุกดาหาร มีลักษณะเป็นอาคาร 2 ชั้น ทรง 9 เหลี่ยม เส้นผ่าศูนย์กลาง 40 เมตร มีทางขึ้น 3 ทาง
แกนหอคอย ตั้งแต่ชั้น 3-5 สูง 39.6 เมตร มีช่องลิฟต์และบันไดเวียนสำหรับอำนวยความสะดวกแก่ประชาชนในการขึ้นชมทัศนียภาพโดยมีชานพักเป็นช่วงๆ เส้นผ่าศูนย์กลางตัวแกนหอคอย 6 เมตร เส้นผ่าศูนย์กลางช่องลิฟต์ 3 เมตร
ส่วนบนสุดจะเป็นหอชมทัศนียภาพโดยมีเส้นผ่าศูนย์กลาง 18 เมตร สามารถทัศนียภาพและวิวทิวทัศน์รอบตัวเมืองมุกดาหาร และแขวงสุวรรณเขต ประเทศลาว ส่วนลูกแก้วมุกดาหารมีลักษณะกลมสีขาวหมอกมัว ตรงกับ ลักษณะแก้วมุกดาหาร ซึ่งเป็นหนึ่งในนพรัตน์ 9 ประการในตำนานของไทย ภายในลูกแก้วมุดกาหาร เป็นที่ประดิษฐานพระพุทธรูปเนื้องเงินแท้บริสุทธิ์ผสมทองคำปางมารวิชัย หน้าตักกว้าง 50 ซ.ม. (20 นิ้ว) และพระพุทธรูปประจำวันเกิดต่าง ๆ ทั้ง 7 วัน เพื่อให้ประชาชนกราบไหว้ สักการบูชา
วัดรังษีสุทธาวาส (จังหวัดชลบุรี)
วัดรังษีสุทธาวาส เป็นวัดราษฎร์สังกัดคณะสงฆ์มหานิกาย ตั้งอยู่ในตำบลสุรศักดิ์ อำเภอศรีราชา จังหวัดชลบุรี ที่ดินของวัดมีเนื้อที่ 13 ไร่ 3 งาน 78 ตารางวา ปัจจุบันมีพระครูมธุรสธรรมภาณ (หลวงพ่อน้ำหอม) เป็นเจ้าอาวาส
วัดรังษีสุทธาวาส หรือเดิมชื่อ วัดไร่กล้วย ตั้งขึ้นเมื่อวันที่ 23 มิถุนายน พ.ศ. 2501 แต่เดิมพื้นที่ที่สร้างวัดอยู่ไกลวัดมาก เป็นเหตุให้ประชาชนนิมนต์พระมาจำพรรษาในที่พักของประชาชน ต่อมานายสาย อันเพ็ง จึงได้ถวายที่ดินและสร้างที่พักสงฆ์ขึ้น และได้พัฒนามาจนถึงปัจจุบัน วัดได้รับพระราชทานวิสุงคามสีมา เมื่อวันที่ 23 มิถุนายน พ.ศ. 2515 เขตวิสุงคามสีมากว้าง 40 เมตร ยาว 60 เมตร
วัดมีเกจิอาจารย์คือ พระครูสุทธิคุณรังษี หรือหลวงปู่ทอง วัดไร่กล้วย ซึ่งสังขารท่านไม่เน่าเปื่อย เก็บอยู่ที่ศาลาการเปรียญด้านบน อุโบสถสร้างเมื่อ พ.ศ. 2512 มีสิ่งศักดิ์สิทธิ์คือท้าวเวสสุวรรณหนึ่งคู่ สร้างเมื่อประมาณ พ.ศ. 2520 โดยหลังจากสร้างโบสถ์เสร็จ หลวงพ่อทองท่าน ก็สร้างท้าวเวสสุวรรณขึ้น
เอชบีโอ เอเชีย
เอชบีโอ เอเชีย (HBO Asia) เป็นช่องรายการภาพยนตร์จากค่ายหนังต่างๆ โดยช่อง เอชบีโอ เอเชีย เป็นช่องย่อยของ HBO ในเอเชีย HBO มีทั้งหมดห้าช่องและมีสำนักงานใหญ่อยู่ใน สิงคโปร์
ประวัติ
HBO Asia เริ่มออกอากาศครั้งแรกเมื่อปี 1992 เป็นการเปิดโอกาสให้คนในเอเชียได้รับชมรายการภาพยนตร์มากกว่า 120 รายการต่อเดือน HBO ยังมีรายการภาพยนตร์และภาพยนตร์ชุดที่จัดทำโดย HBO อีกด้วย อีกทั้งรายการภาพยนตร์และภาพยนตร์ชุดของ HBO ยังได้รับรางวัล Golden Globe Awards และ Emmy Awards อีกมากมาย โดย HBO Asia ได้มีข้อสัญญากับบริษัทภาพยนตร์จาก Hollywood ได้แก่ Columbia/TriStar, Paramount Pictures (DreamWorks), Universal Studios และ Warner Bros.
HBO ในเอเชียมีทั้งหมดห้าช่องรายการ ได้แก่ HBO, HBO Signature, HBO Hits, HBO Family และ Cinemax ซึ่งเปิดให้บริการความบันเทิงแบบพรีเมียม ให้ผู้ชมได้รับชมภาพยนตร์เวลาใดก็ได้ในราคาพิเศษ และ HBO ยังเปิดบริการวีดิทัศน์ตามคำขอชื่อว่า HBO ON DEMAND ในฮ่องกง โดยขณะนี้ HBO ในเอเชียครอบคลุม 22 ประเทศและมีคำบรรยายใต้ภาพสำหรับภาษาท้องถิ่นในบางประเทศอีกด้วย
HBO ในเอเชียเป็นการร่วมมือกันของ HBO Pacific Partners ซึ่งได้แก่ Paramount Films, Sony Pictures Entertainment, Time Warner Entertainment และ Universal Studios
ในเอเชีย
เนื่องจากสำนักงานใหญ่ของ HBO Asia อยู่ที่ประเทศ สิงคโปร์ HBO จึงต้องทำตามกฎของ สิงคโปร์ ซึ่งรวมถึงการตัดฉากบางส่วน, เซ็นเซอร์ และอื่นๆ โดยโปรแกรมที่ถูกตัดและเซ็นเซอร์มากที่สุดรายการหนึ่งคือ Sex & The City
ในประเทศไทย สิทธิ์การถือครองช่องเอชบีโอตั้งแต่แรกเป็นของ ยูทีวี หรือ ทรูวิชั่นส์ ในปัจจุบัน แต่เมื่อเดือนธันวาคม พ.ศ. 2559 บริษัท ทรูวิชั่นส์ กรุ๊ป จำกัด ได้ยื่นขอถอดช่องเอชบีโอทั้งหมด 6 ช่อง ออกจากช่องรายการของบริษัทเนื่องจาก เอชบีโอ เอเชีย ไม่ยินยอมต่อสัญญากับบริษัทฯ ด้วยเหตุผลคือกลุ่มทรูต้องการเพียงเอชบีโอเอชดีเพียงช่องเดียว แต่กลับกันทางเอชบีโอต้องการที่จะขายทั้งหมด 6 ช่อง ทำให้เกิดเป็นข้อพิพาทระหว่าง ทรูวิชันส์ กสทช. และสมาชิกขึ้นมาระยะหนึ่ง ต่อมา เอชบีโอได้ตกเป็นของ บริษัท แอดวานซ์ ไวร์เลส เน็ตเวอร์ค จำกัด หรือ เอดับบลิวเอ็น บริษัทลูกของเอไอเอส โดยเอดับบลิวเอ็นได้เปิดให้ชมช่องเอชบีโอผ่านโทรทัศน์อินเทอร์เน็ต เอไอเอส เพลย์บ็อกซ์ และผ่านแอปพลิเคชันบนโทรศัพท์มือถือ เอไอเอส เพลย์ ที่ให้บริการโดย บริษัท ไมโม่เทค จำกัด แต่เมื่อเดือนมีนาคม พ.ศ. 2563 บริษัท แอดวานซ์ อินโฟร์ เซอร์วิส จำกัด (มหาชน) ได้ถอดช่องเอชบีโอทั้งหมด 6 ช่อง เนื่องจากหมดสัญญากับบริษัทฯ ภายหลัง เอชบีโอได้ขึ้นแถลงข่าวอย่างเป็นทางการว่าสิทธิ์การถือครองช่องเอชบีโอตกเป็นของ บริษัท จีเอ็มเอ็ม แกรมมี่ จำกัด (มหาชน) โดยได้เปิดให้ชมช่องเอชบีโอผ่าน จีเอ็มเอ็ม แซท
โดยเนื้อหาที่นำมาออกอากาศจะเหมือนกับ HBO Asia ทุกประการ แต่จะเพิ่มการออกอากาศในภาคภาษาไทย ซึ่งประกอบไปด้วยคำบรรยายภาษาไทย และเสียงพากย์ไทย โดยเอดับบลิวเอ็นได้ทำงานร่วมกันอย่างใกล้ชิด เพื่อให้เนื้อหาของเอชบีโอตรงใจผู้ใช้บริการมากที่สุด พร้อมกันนี้เอชบีโอยังได้นำ เอชบีโอ โก (HBO GO) เข้ามาในไทยเป็นครั้งแรก เพื่อให้ลูกค้าสามารถดูรายการของเอชบีโอย้อนหลังผ่าน เอชบีโอ โก ได้ด้วย แต่ลักษณะของบริการ เอชบีโอ โก จะไม่เหมือนกับต่างประเทศตรงที่ในประเทศไทย จะต้องใช้งานผ่าน โทรทัศน์อินเทอร์เน็ต เอไอเอส เพลย์บ็อกซ์ หรือ ผ่านแอปพลิเคชันบนโทรศัพท์มือถือ เอไอเอส เพลย์ เท่านั้น
ในเอเชียใต้
HBO Asia ในเอเชียใต้ออกอากาศแยกต่างหากกับเอเชีย ซึ่งเรียกช่องรายการ HBO ในเอเชียใต้ว่า HBO South Asia และบางทีถูกเรียกว่า HBO อินเดียเนื่องจากเป้าหมายทางการตลาดหลักนั้นคืออินเดีย โดยเวลาออกอากาศในช่องรายการนั้นก็เป็นเวลาประเทศอินเดีย แต่ช่องรายการนี้ยังสามารถรับชมได้ใน บังกลาเทศ และ มัลดีฟส์ โดยในอาณาเขตนี้ ภาพยนตร์จากค่ายหนัง DreamWorks จะออกอากาศผ่านทางช่อง Star Movies
สตูดิโอ
HBO นำภาพยนตร์ชั้นนำจากฮอลลีวู้ดมาที่เอเชียโดยเป็นช่องรายการเดียวที่ได้ลิขสิทธิ์จาก Columbia/TriStar, Paramount (DreamWorks), Universal และ Warner Bros. HBO ยังได้ลิขสิทธิ์จากค่ายหนังอย่าง Castle Rock, Focus Features, Franchise, Morgan Creek, New Line, Paramount Classics, Picturehouse, Screen Gems, Sony Picture Classics, Village Roadshow และ Warner Independent Pictures.
โดยภาพยนตร์บางเรื่องจาก Universal Studios, Columbia Pictures/TriStar Pictures และ Paramount Pictures โดยหลังจากที่ได้ออกอากาศผ่านทาง HBO และช่องรายการในเครือแล้ว ภาพยนตร์บางเรื่องเหล่านี้จะออกอากาศที่ Star Movies และ AXN เช่นกัน
ขอบเขตหรือวงจำกัด
ผู้ชมที่คุ้นเคยกับภาพยนตร์ที่หาได้ในสหรัฐอเมริกาอาจจะคิดว่า HBO Asia ออกอากาศภาพยนตร์ที่ค่อนข้างเก่า โดยจะออกอากาศภาพยนตร์จากปี ค.ศ. 1994 ถึงปี ค.ศ. 1998 ในสัดส่วนที่มาก บางครั้ง ช่องรายการนี้ก็ออกอากาศภาพยนตร์จากยุค 80 ด้วยเช่นกัน โดยในสหรัฐอเมริกาแล้ว HBO เป็นช่องภาพยนตร์อันดับหนึ่ง แต่สำหรับเอเชียแล้ว HBO อาจไม่ใช่ช่องรายการภาพยนตร์อันดับหนึ่งในทุกเขตพื้นที่หรือประเทศต่างๆ HBO นั้นเป็นเครือข่ายภาพยนตร์ที่ค่อนข้างใหญ่ใน เวียดนาม ไทย ฮ่องกง สิงคโปร์ และ ไต้หวัน แต่ถึงอย่างไรก็ตาม ใน อินเดีย และ เอเชียใต้ รวมถึง มาเลเซีย ช่องรายการภาพยนตร์อันดับหนึ่งเป็นของ Star Movies
HBO ได้เพิ่ม flash screen ในตอนท้ายของรายการภาพยนตร์ที่ออกอากาศในเวลากลางคืนเพื่อทำการโฆษณา ซึ่งรูปแบบนี้ทำให้ผู้ชมอ่านรายชื่อนักแสดงและผู้ทำภาพยนตร์ได้ยาก
หลังจากที่ HBO ได้เพิ่มช่องรายการใหม่สองช่อง นั่นคือ HBO Hits และ HBO Family รวมถึงช่องรายการที่มีอยู่แล้วอย่าง Cinemax และ HBO Signature ภาพยนตร์ใหม่ซึ่งออกอากาศผ่านทาง HBO ในเดือนนั้นจะถูกลดลง โดยภาพยนตร์จะออกอากาศทาง HBO ทุกเดือน แต่บางทีก็เป็นภาพยนตร์ที่เก่า รวมถึงภาพยนตร์ที่ทำมาจากช่องรายการในเครืออีกด้วย โดยผู้ชมที่มีช่องรายการทั้งห้าช่องจาก HBO จะสังเกตเห็นได้ว่าภาพยนตร์นั้นออกอากาศซ้ำจากช่อง HBO และออกอากาศซ้ำผ่านทางช่องรายการในเครืออีกด้วย
โกฐสอเทศ
โกฐสอเทศ เป็นเครื่องยาที่ได้จากเหง้าที่ปอกเปลือกแล้วของต้นพืชชนิดหนึ่งในวงศ์ Iridaceae มีถิ่นกำเนิดบริเวณทะเลเมดิเตอร์เรเนียน เป็นพืชขนาดเล็ก เหง้าขนาดใหญ่ ใบระยะแรกเป็นรูปดาบกว้าง เมื่ออายุมากขึ้น ปลายใบจะพับห้อยลง ดอกช่อ มีดอกย่อย 2-3 ดอก อยู่ในกาบ กลีบเลี้ยงสีม่วงเข้ม มีแต้มสีเหลือง กลีบดอกสีม่วงอ่อน ผลเป็นแบบแคบซูล  มีหลายสายพันธุ์ สายพันธุ์ Florentina มีดอกสีขาว ขนาดใหญ่ และมีกลิ่นหอมมาก
เหง้าของพืชชนิดนี้อายุ 2-3 ปีใช้ทำยา โดยขุดขึ้นมาตากแดดให้แห้ง ใช้ทำยา พบมากในอิตาลีและโมร็อกโก ใช้เป็นส่วนประกอบในยาแก้ไอ ขับเสมหะ ในยุโรป ใช้หัวแห้งฝานเป็นแผ่น ร้อยเชือก ผูกคอเด็กเมื่อจะให้เด็กหย่านม ปัจจุบันใช้น้อยลง
บุงเกอฟลูสตรันด์
บุงเกอฟลูสตรันด์ (Bunkeflostrand) เป็นชานเมืองของมัลเมอและนิคมเมืองในเทศบาลมัลเมอ เทศมณฑลสกัวเนอ ประเทศสวีเดน ใน ค.ศ. 2010 มีประชากรในชานเมือง 10,386 คน
แคว้นแตร์นอปิล
แคว้นแตร์นอปิล (Тернопі́льська о́бласть) หรือที่บางครั้งเรียกว่า แตร์นอปิลช์ชือนา (Терно́пільщина) และ แตร์นอปิลเลีย (Тернопі́лля) เป็นแคว้นทางภาคตะวันตกของประเทศยูเครน ศูนย์กลางการปกครองของแคว้นอยู่ที่แตร์นอปิลซึ่งมีแม่น้ำแซแรต (ลำน้ำสาขาของแม่น้ำนีสเตอร์) ไหลผ่าน ประมาณกันว่า ณ วันที่ 1 มกราคม ค.ศ. 2022 แคว้นนี้มีประชากรจำนวน 1,021,713 คน
หนึ่งในสิ่งมหัศจรรย์ทางธรรมชาติของแคว้นแตร์นอปิลคือกลุ่มถ้ำสลับซับซ้อน แม้ว่าแคว้นนี้จะเป็นหนึ่งในแคว้นที่มีขนาดเล็กที่สุดในยูเครน แต่ก็มีการค้นพบถ้ำแล้วมากกว่า 100 ถ้ำที่นี่ นักวิทยาศาสตร์เชื่อว่าถ้ำเหล่านี้คิดเป็นเพียงร้อยละ 20 ของจำนวนถ้ำทั้งหมดที่น่าจะมีอยู่ในแคว้นนี้ ถ้ำที่ใหญ่ที่สุดคือถ้ำออปตือมิสตึชนา วัดความยาวรวมได้ 267 กิโลเมตร (166 ไมล์) นับเป็นถ้ำที่ยาวที่สุดในยูเรเชียและยาวเป็นอันดับที่ 5 ของโลก
ในบรรดาสถานที่ที่น่าสนใจ แคว้นแตร์นอปิลมีปราสาทรวม 34 หลัง ปราสาทที่โดดเด่นที่สุดแห่งหนึ่งคือปราสาทซบารัฌซึ่งมีป้อมปราการครอบคลุมเนื้อที่กว่า 16 เฮกตาร์ (40 เอเคอร์) และเป็นศูนย์กลางของความขัดแย้งระหว่างกองทหารของบอห์ดัน คแมลนึตสกึย กับกองทัพของเครือจักรภพโปแลนด์–ลิทัวเนียในคริสต์ศตวรรษที่ 17 หุบผาชันนีสเตอร์พาดผ่านแคว้นนี้และถือเป็นหนึ่งในสิ่งมหัศจรรย์ของยูเครน โดยมีความยาวถึง 250 กิโลเมตร (160 ไมล์)
Protogyrodactylidae
สกุลในวงศ์นี้ ได้แก่:
วาฬเบลูกา
จัดอยู่ในประเภทวาฬมีฟัน กินสัตว์น้ำเป็นอาหาร เช่น กุ้ง, หอยและปลา เป็นต้น ตัวผู้จะมีความยาวลำตัวมากกว่าเมื่อเทียบกับตัวเมีย โดยตัวผู้ตัวเต็มวัยจะมีความยาวลำตัวเฉลี่ย 3.5–5.5 เมตร ส่วนตัวเมียมีความยาวลำตัวเฉลี่ย 3–4.1 เมตร น้ำหนักกว่า 1 ตัน สำหรับลูกวาฬแรกเกิดจะมีสีเทา และสีเทาจะค่อย ๆ จางลงจนกลายเป็นสีขาวในตัวเต็มวัย และมีอายุเฉลี่ยประมาณ 10 ปี สูงสุดถึง 70 ปี พบกระจายพันธุ์ตามชายฝั่งทะเลและมหาสมุทรของซีกโลกทางเหนือ เช่น มหาสมุทรอาร์กติก, ทวีปอเมริกาเหนือ, อ่าวฮัดสัน, เกาะกรีนแลนด์, รัสเซีย, ทะเลสาบอิลลิมนา และปากแม่น้ำเซนต์ลอว์เรนซ์ ในแคนาดา อาศัยอยู่รวมกันเป็นฝูง สามารถว่ายน้ำเดินทางไปในใต้น้ำที่ดำมืดได้ โดยใช้ระบบโซนาร์ในการนำทาง ที่ผลิตมาจากก้อนไขมันบนส่วนหัว และกลั้นหายใจได้นานถึง 20 นาที ตัวผู้สามารถดำน้ำได้ลึกถึง 500 เมตร เพื่อหาอาหาร ขณะที่ตัวเมียและลูกวาฬที่มีขนาดเล็กกว่าดำได้ลึกเพียง 350 เมตร
วาฬเบลูกาไม่มีครีบหลัง เพื่อลดการสูญเสียความร้อนและปรับตัวให้สามารถว่ายน้ำภายใต้แผ่นน้ำแข็ง และมีจุดเด่น คือ มีสีขาวปลอดตลอดทั้งลำตัวเพื่อพรางตัวจากผู้ล่า นั้นคือ หมีขั้วโลก และวาฬเพชฌฆาต โดยคำว่า "เบลูกา" มาจากภาษารัสเซียคำว่า белый (bélyj) หมายถึง "สีขาว" ขณะที่ชื่อวิทยาศาสตร์ Delphinapterus หมายถึง "โลมาที่ไม่มีครีบ" (มาจากภาษากรีกคำว่า δελφίν (เดลฟิน) แปลว่า "โลมา" และ απτερος (แอปเทอรอส) แปลว่า "ปราศจากครีบ") และ leucas หมายถึง "สีขาว" (ภาษากรีกคำว่า λευκας (ลูคัส) แปลว่า "สีขาว") วาฬเบลูกามีชั้นไขมันที่หนาประมาณ 15 เซนติเมตร ซึ่งคิดเป็นร้อยละ 40 ของน้ำหนักตัวทั้งหมด ซึ่งชั้นไขมันจะทำหน้าที่เป็นฉนวนกันความเย็นของน้ำในช่วงอุณหภูมิ 0–18 องศาเซลเซียส เพื่อลดการสูญเสียความร้อนจากอุณหภูมิที่เย็น และเป็นแหล่งสะสมพลังงานสำรอง โดยนับเป็นชั้นไขมันที่หนาถึง 100 เท่าของสัตว์เลี้ยงลูกด้วยนมทั้งหมด นอกจากนี้ วาฬเบลูกายังมีพฤติกรรมชอบที่จะขัดผิวหนังเก่าที่มีปรสิตหรือบาดแผลออกในช่วงที่น้ำแข็งละลายในฤดูร้อน ด้วยการขัดถูตัวกับก้อนกรวดที่ชายฝั่งน้ำตื้นหรือตามปากแม่น้ำ ด้วยการรวมฝูงนับ 1,000 ตัว ทุกเพศทุกวัย ไม่เว้นแม้กระทั่งลูกวาฬวัยอ่อน ซึ่งใช้เวลานานหลายวัน หรือหลายสัปดาห์ และจากพฤติกรรมนี้ทำให้บางตัวเกยฝั่งตาย หลังจากขัดผิวหนังออกแล้วก็จะกลับไปหากินในทะเลต่อ
วาฬเบลูกา เป็นวาฬอีกชนิดหนึ่งที่ส่งเสียงร้องได้หลากหลายมาก จนได้ฉายาว่า "นกคีรีบูนแห่งท้องทะเล" (sea canary) ที่มีตั้งแต่เสียงผิวปาก มีระดับเสียงที่แตกต่างกันมากมาย โดยจากการสังเกตในสถานที่เลี้ยงพบว่า ลูกวาฬมีพฤติกรรมเลียนแบบเสียงแม่วาฬด้วย และเลียนแบบได้สมบูรณ์สุด อีกทั้งถือเป็นวาฬอีกชนิดหนึ่งที่นิยมเลี้ยงและฝึกให้แสดงโชว์ตามสถานแสดงพันธุ์สัตว์น้ำต่าง ๆ โดยมีการแพร่ขยายพันธุ์ในที่เลี้ยงได้ จากการทดลองของนักวิทยาศาสตร์แห่งสถาบันวิทยาศาสตร์แห่งชาติรัสเซียในปี ค.ศ. 2017 พบว่า วาฬเบลูกาในสถานที่เลี้ยงที่เลี้ยงร่วมกับโลมาปากขวดเป็นเวลา 2 เดือน วาฬเบลูกามีพฤติกรรมที่จะเลียนแบบเสียงเรียกของโลมาด้วย ในขณะที่โลมาก็เลียนเสียงร้องของวาฬด้วย ซึ่งเป็นเสียงเรียกแบบสั้น ๆ ทั้งนี่เชื่อว่าคงเป็นเพราะวาฬเบลูกาพยายามที่จะปรับตัวให้เข้ากับโลมา  นอกจากนี้แล้วในปี ค.ศ. 2012 มีผู้ที่จับวาฬเบลูกาได้ และพบว่าวาฬมีพฤติกรรมที่จะเลียนเสียงการพูดคุยแบบมนุษย์ด้วย ทั้งนี้เชื่อว่าคงเป็นเพราะวาฬพยายามที่จะสื่อสารกับมนุษย์
ประชากรของวาฬเบลูกาที่อาศัยอยู่ในปากแม่น้ำเซนต์ลอว์เรนซ์ซึ่งเป็นน้ำกร่อย มีประมาณ 2,000 ตัว โดยวาฬเบลูกาที่นี่มีลักษณะทางพันธุกรรมที่แตกต่างจากวาฬเบลูกาที่อื่น เชื่อว่าเป็นกลุ่มที่แยกตัวออกจากวาฬเบลูกาที่อื่นเป็นเวลานานกว่า 7,000 ปีแล้ว และไม่หวนคืนกลับไปยังมหาสมุทรเลย
ในยุคทศวรรษ 1920 วาฬเบลูกาถูกกล่าวหาว่าขโมยกินปลาจากชาวประมง และถูกฆ่าโดยการทิ้งระเบิดจากเครื่องบิน จากการศึกษาพบว่าจำนวนวาฬเบลูกาไม่ได้เพิ่มขึ้นเลยในรอบ 25 ปีที่ผ่านมา โดยสาเหตุการตายมาจากการเกยตื้นที่ยังไม่ทราบสาเหตุแน่ชัดหรือการล่า แต่ปัจจุบันนี้ได้มีกฎหมายคุ้มครองและเขตสงวนคุ้มครอง
ภาษามอกชา
ภาษามอกชา (мокшень кяль) เป็นภาษาที่ใช้พูดทางตะวันตกของสาธารณรัฐมอร์โดเวียและบริเวณใกล้เคียง และมีผู้พูดประมาณ 130,000 คนใน ค.ศ. 2010
ภาษามอกชาเป็นภาษาราชการคู่กับภาษาเอร์เซียและภาษารัสเซียในสาธารณรัฐมอร์โดเวีย จัดอยู่ในภาษากลุ่มฟินโน-ยูกริก สาขาฟินโน-วอลกาอิก มีความใกล้เคียงกับเอร์เซีย แต่มีความแตกต่างกันบ้างในด้านหน่วยเสียง คำศัพท์ และไวยากรณ์
สถานะการเป็นภาษาราชการ
ภาษามอกชาเป็นภาษาราชการหนึ่งในสามภาษาในมอร์โดเวีย สิทธิของแต่ละภาษาได้รับการรับรองโดยสถาบันแห่งสาธารณรัฐมอร์โดเวีย แต่ไม่มีระเบียบทางภาษาเฉพาะที่ควบคุมการใช้ภาษามอกชา ศาลและหน่วยงานทางราชการอื่น ๆ ในมอร์โดเวียจะใช้เอกสารทางราชการเป็นภาษามอกชา ภาษาเอร์เซียและภาษารัสเซีย
สัทวิทยา
ภาษมอกชาเป็นภาษารูปคำติดต่อ ทำให้บางคำมีลักษณะยาวมาก ปัจจุบันถือว่าภาษามอกชาสูญเสียการเปลี่ยนเสียงสระไป การเน้นหนักส่วนใหญ่พบที่พยางค์แรก และการเน้นหนักไม่มีผลต่อการเปลี่ยนเสียงสระ สระมี 8 เสียง ซึ่งมีความสำคัญทั้งทางรากศัพท์และไวยากรณ์ มีพยัญชนะ 33 ตัว
ระบบการเขียน
ภาษามอกชามีระบบการเขียนแบบโลโกแกรมก่อนที่จะได้รับอิทธิพลทางคริสต์ศาสนา และยังใช้อยู่จนถึงพุทธศตวรรษที่ 25 ปัจจุบันภาษามอกชาเขียนด้วยอักษรซีริลลิกแบบรัสเซียและอักษรละติน โดยมีรูปแบบต่าง ๆ ดังนี้
วรรณคดี
ก่อนพ.ศ. 2460 หนังสือที่ตีพิมพ์ด้วยภาษามอกซามีประมาณ 100 เล่มส่วนใหญ่เกี่ยวข้องกับศาสนา เอกสารส่วนใหญ่ไม่ถูกตีพิมพ์ ในพุทธศตวรรษที่ 24 สมาคมมิชชันนารีนิกายรัสเซียนออร์ธอดอกซ์ในกาซานได้ตีพิมพ์ตำราภาษารัสเซียสำหรับชาวมอกชารวมทั้งเพลงพื้นบ้านภาษามอกชา
โฆเซลู
โฆเซ ลุยส์ ซานมาร์ติน มาโต (José Luis Sanmartín Mato) หรือ โฆเซลู (Joselu; เกิดวันที่ 27 มีนาคม ค.ศ. 1990) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหน้าให้กับเรอัลมาดริด โดยยืมตัวจากอัสปัญญ็อล สโมสรในลาลิกา และทีมชาติสเปน
เขาเริ่มต้นสโมสรอาชีพให้กับเซลตาบิโก ก่อนที่จะย้ายไปเรอัลมาดริดในช่วงฤดูร้อนปี ค.ศ. 2009 เขาลงเล่นให้กับทีมชุดเล็กของเรอัลมาดริด เขายิงได้ 40 ประตูจากการลงเล่น 72 นัด แต่ก็ไม่สามารถเบียดขึ้นไปเล่นชุดใหญ่ได้ เขาถูกขายให้กับฮ็อฟเฟินไฮม์ในเดือนสิงหาคม ค.ศ. 2012 และถูกปล่อยยืมตัวไปไอน์ทรัคท์ฟรังค์ฟวร์ทในฤดูกาล 2013–14 ต่อมาเดือนมิถุนายน ค.ศ. 2014 เขาย้ายไปฮันโนเฟอร์ 96 และในปีถัดมา เขาย้ายไปร่วมทีมสโตกซิตีด้วยค่าตัว 5.75 ล้านปอนด์ และในปี ค.ศ. 2017 เขาเซ็นสัญญาร่วมทีมนิวคาสเซิลยูไนเต็ดด้วยค่าตัว 5 ล้านปอนด์
พระเกี้ยว
พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระปรมาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระปรมาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์
สถาบันการศึกษาที่ใช้พระเกี้ยวเป็นสัญลักษณ์
การใช้พระเกี้ยวเป็นเครื่องหมายประจำสถาบันการศึกษานั้น มีมาตั้งแต่สมัย "โรงเรียนฝึกหัดข้าราชการพลเรือน" โดยพระบาทสมเด็จพระจุลจอมเกล้าเจ้าอยู่หัว โปรดเกล้าฯ พระราชทานพระบรมราชานุญาตให้อัญเชิญพระเกี้ยวเป็นเครื่องหมายหน้าหมวกของนักเรียน ต่อมาเมื่อโรงเรียนฝึกหัดข้าราชการพลเรือน เปลี่ยนชื่อเป็น "โรงเรียนมหาดเล็ก" ก็ได้รับพระราชทานพระบรมราชานุญาตให้อัญเชิญพระเกี้ยวเป็นเครื่องหมายของโรงเรียน หลังจากนั้นเมื่อโรงเรียนมหาดเล็กเปลี่ยนชื่อเป็น"โรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว" สมเด็จพระเจ้าบรมวงศ์เธอ กรมพระยาดำรงราชานุภาพ ได้กราบบังคมทูลขอพระราชทานพระบรมราชานุญาตใช้ตราพระเกี้ยวเป็นสัญลักษณ์ประจำโรงเรียนข้าราชการฯ ซึ่งต่อมา ได้รับการสถาปนาขึ้นเป็นจุฬาลงกรณ์มหาวิทยาลัย ก็ยังคงได้รับพระราชทานพระบรมราชานุญาตให้ใช้ตราพระเกี้ยวเป็นเครื่องหมายประจำมหาวิทยาลัย ตราบจนถึงปัจจุบัน โดยสถานศึกษาที่ใช้พระเกี้ยวเป็นสัญลักษณ์ เช่น
Rhopalias
Rhopalias เป็นสกุลของ Trematoda ที่อยู่ในวงศ์ Rhopaliidae
สปีชีส์นี้พบในอเมริกา
สกุลในวงศ์นี้ ได้แก่:
คณะวิทยาศาสตร์และเทคโนโลยี มหาวิทยาลัยราชภัฏนครราชสีมา
คณะวิทยาศาสตร์และเทคโนโลยี มหาวิทยาลัยราชภัฏนครราชสีมา (อังกฤษ: Faculty of Science and Technology, Nakhon Ratchasima Rajabhat University) ก่อตั้งขึ้นในปี 19 สิงหาคม พ.ศ. 2518 เป็น 1 ใน 4 ส่วนหน่อยงานแรกของมหาวิทยาลัยราชภัฏนครราชสีมา คือ สำนักงานอธิการ คณะวิชาครุศาสตร์ คณะวิชามนุษยศาสตร์และสังคมศาสตร์ และคณะวิชาวิทยาศาสตร์และเทคโนโลยี
Troglotrematidae
Troglotrematidae เป็นวงศ์ของ Trematoda ที่อยู่ในอันดับ Plagiorchiida
สกุลในวงศ์นี้ ได้แก่:
โตโยต้า พรีเมียร์คัพ 2012
การแข่งขัน โตโยต้า พรีเมียร์คัพ 2012 ครั้งที่ 3 จัดการแข่งขันโดยโตโยต้า ซึ่งจะนำทีมชนะเลิศโตโยต้า ลีกคัพ คือบุรีรัมย์ ยูไนเต็ด จากประเทศไทย พบกับทีมในเจลีก คือนาโกยา แกรมปัส จากประเทศญี่ปุ่น
หม่อมเจ้าพรพิมลพรรณ รัชนี
หม่อมเจ้าพรพิมลพรรณ รัชนี (1 พฤษภาคม พ.ศ. 2433 – 18 พฤศจิกายน พ.ศ. 2524) พระนามเดิม หม่อมเจ้าพิมลพรรณ วรวรรณ เป็นนักเขียนชาวไทย นามปากกา แดนเดือน เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา และเป็นชายาในพระราชวรวงศ์เธอ กรมหมื่นพิทยาลงกรณ์ ซึ่งเป็นนักเขียน นามปากกา น.ม.ส. โอรส-ธิดาก็ล้วนเป็นนักเขียนเช่นกัน คือ พระเจ้าวรวงศ์เธอ พระองค์เจ้าวิภาวดีรังสิต นามปากกา ว. ณ ประมวญมารค และหม่อมเจ้าภีศเดช รัชนี นามปากกา ภ. ณ ประมวญมารค
พระประวัติ
หม่อมเจ้าพรพิมลพรรณ รัชนีประสูติเมื่อเวลา 15.00 น. ของวันที่ 1 พฤษภาคม พ.ศ. 2433 ณ วังวรวรรณ มีพระนามเดิมว่าหม่อมเจ้าพิมลพรรณ วรวรรณ หรือพระนามลำลองว่าท่านหญิงตุ้ม เป็นพระธิดาลำดับที่สามในพระเจ้าบรมวงศ์เธอ กรมพระนราธิปประพันธ์พงศ์ และลำดับที่สองของหม่อมผัน วรวรรณ ณ อยุธยา มีพระพี่น้องร่วมพระบิดามารดาสิบองค์
หม่อมเจ้าพรพิมลพรรณสนพระทัยด้านนิพนธ์ มีนามปากกว่า แดนเดือน ทรงรับพระราชทานเสกสมรสกับพระราชวรวงศ์เธอ กรมหมื่นพิทยาลงกรณ์ นามปากกา น.ม.ส. องค์ต้นราชสกุลรัชนี ณ อยุธยา เมื่อวันที่ 23 พฤษภาคม พ.ศ. 2462 ขณะมีพระชนม์ 29 ชันษา ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 มีโอรส-ธิดาด้วยกันสองพระองค์คือ
หม่อมเจ้าพรพิมลพรรณสิ้นชีพิตักษัยเมื่อวันที่ 18 พฤศจิกายน พ.ศ. 2524 ขณะชันษา 91 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 เสด็จพระราชดำเนินพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 30 ธันวาคม พ.ศ. 2524
นกกระตั้วใหญ่หงอนเหลือง
นกกระตั้วใหญ่หงอนเหลือง หรือ นกกระตั้วซัลเฟอร์เครสต์ (Sulphur-crested cockatoo; ) นกปากขอขนาดใหญ่ชนิดหนึ่ง จัดอยู่ในวงศ์นกกระตั้ว (Cacatuidae)
มีความยาวของลำตัวประมาณ 50 เซนติเมตร สามารถจำแนกเพศได้จาก นกตัวผู้จะมีสีน้ำตาลแดงเข้มรอบดวงตา จะเห็นได้ชัดเจนกว่าตัวเมีย ลำตัวมีสีขาวทั้งตัว มีหงอนขนาดใหญ่บนหัวสีเหลืองอันเป็นจุดเด่น มีทั้งขนาดเล็กและใหญ่ มีถิ่นกำเนิดในบริเวณเกาะนิวกีนี, ทัสมาเนีย, เกาะคิง, เกาะมอลลูกา รวมทั้งตอนเหนือและตะวันออกของออสเตรเลีย และยังแบ่งออกเป็นชนิดย่อยได้ 4 ชนิด คือ
มีนิสัยชอบหากินตามพื้นดิน หากินเป็นฝูงขนาดใหญ่ มักจะมีแหล่งอาศัยตามทุ่งหญ้า, ป่าโปร่ง และพื้นที่เกษตรกรรม อาหารได้แก่ เมล็ดพืช, ตาอ่อนของพืช, ใบไม้, ผัก และ ผลไม้ รวมทั้งสามารถขุดรากไม้ และส่วนของพืชที่อยู่ใต้ดินมากินได้ อาศัยและทำรังบนต้นไม้ใหญ้ โดยเจาะเป็นรู ชอบส่งเสียงดัง ชอบเล่นซน โดยจะเลิกหงอนให้ตั้งขึ้นทุกครั้ง นกกระตั้วใหญ่หงอนเหลืองมีฤดูผสมพันธุ์วางไข่ช่วงเดือนสิงหาคม-พฤศจิกายน ทำรังวางไข่ในโพรงไม้ วางไข่ครั้งละ 3-5 ฟอง ระยะฟักไข่ประมาณ 28วัน
เป็นนกที่สวยงาม นิยมเลี้ยงกันเป็นสัตว์เลี้ยงและเลี้ยงไว้ตามสวนสัตว์
จอมพลธรอว์น
จอมพลธรอว์น ชื่อเต็ม มิทธรอว์นูรูโอโด เป็นตัวละครในเรื่องแต่งชุดสตาร์ วอร์ส ปรากฎตัวครั้งแรกและมีบทบาทสำคัญในนวนิยายไตรภาคชุดธรอว์น (1991-1993) เขียนโดยทิโมธิ ซาห์น ซึ่งปัจจุบันถือเป็นเรื่องราวที่เป็นส่วนหนึ่งในตำนานสตาร์ วอร์ส เป็นชาวชิสที่เป็นผู้นำกองทัพจักรวรรดิที่หลงเหลือและกระจัดกระจายรวมตัวกันจนเป็นศัตรูสำคัญของสาธารณรัฐใหม่ ได้ปะทะกับตัวละครสำคัญจากภาพยนตร์ไตรภาคดั้งเดิมอย่างลุค สกายวอล์คเกอร์, เจ้าหญิงเลอา, ฮัน โซโล, ชิวแบคคา, และแลนโด คาลริสเซียน ในนวนิยายไตรภาคธรอว์น และยังถูกกล่าวถึงในนวนิยายทวิภาคชุดแฮนด์ออฟธรอว์น (1997-1998) เรื่องราวปูมหลังของเขาได้รับการนำเสนอในสื่ออื่นๆ หลากหลาย ทั้งนวนิยาย เรื่องสั้น หนังสือการ์ตูน และวิดีโอเกม
หลังจากเรื่องแต่งในชุดจักรวาลขยายฉบับดั้งเดิมถูกถอดออกจากเนื้อหาต้นฉบับไปเมื่อปี 2014 โดยลูคัสฟิล์ม ธรอว์นก็ได้กลับมามีบทบาทในเรื่องแต่งฉบับใหม่อีกครั้งในภาพยนตร์การ์ตูนชุดทางโทรทัศน์ สตาร์ วอร์ส เรเบลส์ ในซีซั่นที่ 3 ซึ่งให้เสียงโดย Lars Mikkelsen และในนวนิยายชุดไตรภาคธรอว์น (2017–2019) และไตรภาคธรอว์นแอสเซนแดนซี (2020-2021) ซึ่งแต่งโดยซาห์นตีพิมพ์เป็นส่วนหนึ่งของเนื้อเรื่องของสตาร์ วอร์สใหม่ เป็นการตีความตัวละครธรอว์นใหม่ให้เป็นตัวร้ายแบบนอกขนบ (anti-villain) และเป็นสายลับสองหน้าที่แทรกซึมเข้ามาในจักรวรรดิโดยมีเป้าหมายเพื่อช่วยเหลือผู้คนของตัวเองและชิสแอสเซนแดนซีซึ่งเป็นองค์กรปกครองอย่างรัฐในดินแดนที่ไม่เป็นที่รู้จัก โดยใช้ทรัพยากรของจักรวรรดิในการสู้รบกับพวกกริสค์ ศัตรูจากนอกกาแลกซี ก่อนที่พวกมันจะเข้ารุกรานกาแลกซีได้ โดยระหว่างนั้นก็ต้องทำงานให้กับจักรพรรดิพัลพาทีนในการต่อสู้กับพันธมิตรกบฎ จนในที่สุดก็เกิดเหตุการณ์บังคับให้ต้องถูกส่งไปยังดินแดนที่ไม่เป็นที่รู้จักพร้อมๆ กับเอซรา บริดเจอร์ โดยเนื้อเรื่องหลังจากนี้ธรอว์นจะปรากฎตัวในรูปแบบคนแสดงเป็นครั้งแรกในซีรีส์ อาโซกา ซึ่งกำลังจะออกฉายทางดิสนีย์พลัส และมี Lars Mikkelsen ที่เคยให้เสียงมารับบท
ตัวละคร
""นักยุทธวิธีชั้นยอดสร้างแผนการ นักยุทธวิธีที่ดีจะยอมรับความถูกต้องในแผนการที่นำเสนอต่อเขา นักยุทธวิธีที่ใช้ได้จะมองเห็นความสำเร็จของแผนก่อนให้ความเห็นชอบ ส่วนคนที่ไม่มีความสามารถทางยุทธวิธีอยู่เลย อาจจะไม่มีวันเข้าใจหรือยอมรับมัน และคนพวกนั้นก็จะไม่เข้าใจหรือยอมรับนักยุทธวิธี ในมุมมองของผู้ไม่มีความสามารถนั้น คนที่สร้างมันก็คือบุคคลปริศนา และเมื่อจิตใจขาดความสามารถในการเข้าใจ ช่องว่างที่เหลืออยู่ก็มักจะถูกอุดด้วยความไม่พอใจ
เมื่อก้าวขึ้นไปถึงระดับหนึ่ง ก็ไม่จำเป็นต้องพิสูจน์ความสามารถหรือภาวะผู้นำ บุคคลที่มีพลังนั้น จะคุ้นชินกับการที่ทุกคำพูดถูกเอาใจใส่ การที่ความคิดชั่วแล่นถูกยึดถือเป็นคำสั่ง และทุกคนที่ยอมรับพลังนั้น ก็รู้จักที่จะก้มหัวให้ คนที่กล้าหาญหรือโง่เขลาต่อต้านมีอยู่น้อยนิด""
นิวซีแลนด์เน็กซ์ท็อปโมเดล ฤดูกาลที่ 2
นิวซีแลนด์ เน็กซ์ ท็อป โมเดล ฤดูกาลที่ 2 (New Zealand's Next Top Model หรือในชื่อย่อว่า NZNTM) ออกอากาศทางช่อง TV3 เมื่อวันที่ 6 สิงหาคม พ.ศ. 2553 ซึ่งเป็นการออกอากาศครั้งที่ 2 หลังจากที่รายการได้เว้นไปนานเพราะปัญหาจากด้านงบประมาณ โดยในฤดูกาลนี้มีผู้เข้าแข่งขันทั้งหมด 13 คน ในรอบ 6 คนสุดท้ายของฤดูกาลนี้ ต้องไปทำการแข่งขันกันต่อที่เกาะภูเก็ต ประเทศไทย และคำโฆษณาของฤดูกาลนี้คือ "All That Glitters Is Gold".
แดเนียล ฮาเยส วัย 19 ปี จากเมืองคาเวรัว เป็นผู้ชนะในฤดูกาลนี้ ทำให้เธอได้เซ็นสัญญากับบริษัทโมเดลลิ่งชั้นนำ ""ทเวนตี้ทูโมเดลแมเนจเมนท์" ได้ถ่ายแบบ 8 หน้าเต็มลงในนิตยสาร คลีโอ และเซ็นสัญญา 1 ปีกับเครื่องสำอาง CoverGirl
และนอกจากนี้ยังได้ไปซิดนีย์เพื่อพบกับ เออร์ซูล่า ฮัฟฟ์เนเจล จากนิตยสาร "ชิค โมเดล แมเนจเม้นท์" และยังได้ออกเดินทางไปปรากฏตัวร่วมกับเหล่าบรรดาสุดยอดนางแบบในนิวยอร์กอีกด้วย
All That Glitters Is Gold(Casting)
''ออกอากาศ : 6 สิงหาคม พ.ศ. 2553''
สาวงามผู้เข้ารอบทั้ง 33 คน ได้เก็บกระเป๋าและบินไปเวลลิงตันเพื่อตามความฝันที่จะเป็นนางแบบของตน จากนั้นพวกเธอก็ได้พบกับซาร่าและคณะกรรมการทั้งหมด รวมถทั้งนักออกแบบชั้นแนวหน้า อเล็กซานดร้า โอเว่น หลังจากนั้นพวกเธอก็ถูกคัดออกให้เหลือเพียง 21 สาวทีจะเข้ารอบต่อไป
จากนั้นสาวๆ ต้องถ่ายรูปเลียนแบบดาราฮอลิวู๊ดในแบบย้อนยุคเพื่อคัดเลือกรอบสุดท้าย หลังจากที่ซาร่าเลือกสาวเข้าบ้านแล้ว 13 คน พวกเธอก็ต้องพบเรื่องเซอร์ไพรส์เมื่อซาร่าเลือก ฮอลลี่ เป็นสาวคนที่ 14 ที่จะได้เข้าบ้าน จากนั้นพวกเธอได้เดินทางไปเข้าบ้านนางแบบที่โอคแลนด์เพื่อทำการแข่งขันกันต่อไปในฤดูกาลที่ 2 ของนิวซีแลนด์ เน็กซ์ ท็อป โมเดล
The Girls Move To The Top Model House
''ออกอากาศ : 13 สิงหาคม พ.ศ. 2553''
ในการถ่ายภาพครั้งแรก สาวๆ ต้องถ่ายภาพแฟนตาซีกลางอากาศให้เหมือนกับนางฟ้า มิเคล่า เอลซ่า คอร์ทเน่ย์ และอาฟรีนได้รับคำชมว่าถ่ายภาพออกมาได้ดูสวยและสง่างาม ในห้องตัดสิน แดเนี่ยลซึ่งไม่มั่นใจกับภาพของตัวเองถึงกับน้ำตาซึมด้วยความดีใจเมื่อภาพของเธอกลับออกมาดีเกินกว่าที่คิดไว้  กรรมการชื่นชอบภาพของเอลซ่าในขณะที่คู่แฝดของเธอกลับทำออกมาได้ไม่ดีนัก เจมี่และเอสเทลกลายเป็นสองคนสุดท้ายเพราะกรรมการต่างก็คิดว่าพวกเธอดูเป็นมือสมัครเล่นมากเกินไป และสุดท้ายคนที่ต้องกลับบ้านเป็นคนแรกก็คือเอสเทล
The Girls Get Down And Dirty
สาวๆ เริ่มต้นสัปดาห์ด้วยการเรียนเต้นรำ สาวๆ จะได้เรียนรู้การเต้นแบบต่างๆ จากทั่วทุกมุมโลก เอมิเลียชื่นชอบและทำออกมาได้เป็นอย่างดีในขณะที่ดาโกต้าไม่ค่อยที่จะให้ความร่วมมือเท่าไหร่ โดยเธออ้างว่าเธอมาเพื่อเป็นนางแบบไม่ใช่มาเป็นแดนซ์เซอร์ ในวันต่อมาสาวๆ ได้ไปที่โรโทรัว เพื่อแข่งกันโพสท่าในลูกบอลขนาดยักษ์ สาวๆ ต่างก็พยายามทำกันอย่างทุลักทุเลและผู้ที่ทำออกมาได้อย่างพริ้วไหวและงดงามที่สุดคือคอร์ทเนย์ และรางวัลของเธอก็คือการไปนวดทำสปาสุดหรู
การถ่ายรูปในครั้งนี้ สาวๆ จะต้องถ่ายรูปในบ่อโลนโดยใส่เครื่องประดับเพชรและโพกหัวแบบชนเผ่าพื้นเมือง ซึ่งมีแค่มิเคล่าและลาร่าเท่านั้นที่ทำออกมาได้คล่องแคล่ว ในห้องตัดสินลอเรนได้คำชมเรื่องพัฒนาการของเธอ และภาพของแดเนี่ยลทำให้ทุกคนต้องตกตะลึง ดาโก้ต้ากลับเจมี่กลายเป็นสองคนสุดท้ายเพราะภาพต่างก็ออกมาไร้ชีวิตชีวาและไม่น่าสนใจ สุดท้ายเจมี่ต้องถูกส่งกลับบ้านเพราะทัศนคติและการทำงานที่ไร้ประสิทธิภาพของเธอ
The Girls Get Made Up and Over
''ออกอากาศ : 27 สิงหาคม พ.ศ. 2553''
ในสัปดาห์นี้เริ่มต้นกันด้วยงานฉลองวันเกิดครบ 17 ปีของลอเรน สาวๆ ต่างก็สนุกสนานกับงานเลี้ยงกันก่อนที่จะรู้ข่าวว่าถึงเวลาที่พวกเธอจะต้องแปลงโฉม ลอเรนถึงกับเสียน้ำตาเมื่อผมของเธอโดนตัดสั้นกลายเป็นผมบ๊อบ สองฝาแฝดได้ผมทรงเดียวกัน คอร์ทเนย์ได้เปลี่ยนลุคตัวเองใหม่โดยได้แรงบันดาลใจมากจากทวิกกี้ จากนั้นสาวๆ ได้ไปอวดลุคใหม่ด้วยการเดินรันเวย์ให้กับอเล็กซานดร้า โอเว่น ก่อนที่จะไปพรีเซนต์จุดเด่นของตัวเองกับแขกในงาน บุคลิกและลุคใหม่ของลอเรนโดดเด่นถูกใจกรรมการ ทำให้เธอเป็นผู้ชนะในการแข่งครั้งนี้
การถ่ายรูปในสัปดาห์นี้ สาวๆ จะต้องถ่ายภาพนิ่งโฆษณาเครื่องประดับให้กับหลุยซ์ พิลคิงตัน โดยพวกเธอจะต้องประชันสีสันสดใสกับนกหลากสีอ ในห้องตัดสิน กรรมการต่างพากันตกตะลึงกับภาพของแดเนี่ยล ฝาแฝดเอลซ่าและเนลลี่ได้รับคำชมว่าเป็นภาพที่ดีที่สุดของพวกเธอ เอมิเลียกับลาร่าถูกติเรื่องภาพดูไม่มีมิติ ไม่หลากหลาย และสาวที่ต้องมายืนเป็นสองคนสุดท้ายก็คือฮอลลี่ ที่ได้ภาพที่ดูน่าเบื่อ ขาดชีวิตชีวา กับ อาฟรีน ที่ขาดทักษะและมีทัศนคติที่แย่ และนั่นทำให้เธอต้องถูกคัดออก
The Girl Who Flaunts The Streets
''ออกอากาศ : 3 กันยายน พ.ศ. 2553''
หลังจากกลับจากห้องตัดสินสาวๆ ต่างพากันแปลกใจที่ฮอลลี่อยู่ต่อ จากนั้นซาร่าก็ทำเซอร์ไพรส์สาวๆ ด้วยการมาถ่ายรูปโพลารอยด์ของพวกเธอเพื่อไปทำแบรนด์ข้างขวดเครื่องดื่มโดยมีแดน คาร์เตอร์เป็นคนคัดเลือก และสาวผู้ได้ไปเป็นแบรนด์ก็คืออีวา
จากนั้นสาวๆ ต้องแข่งกันเป็นตัวแทนแนะนำสินค้าตัวใหม่ของเฮอร์บัล เอสเซ้นส์ กับผู้คนที่เดินผ่นไปมาบนท้องถนน ในการแข่งนั้นเอมิเลียถูกดูถูกเรื่องเชื้อชาติของเธอจนเสียความมั่นใจ อีวาถูกตำหนิเรื่องขี้อายเกินไป ดาโกต้ายึดติดกับการแข่งเกินไปและใช้คำพูดไม่เหมาะสมกับลูกค้า และผู้ที่ชนะการแข่งก็คือ ฮอลลี่ ซึ่งรางวัลของเธอก็คือถ่ายรูปโฆษณาให้กับเฮอร์บัล เอสเซ้นส์ ซึ่งจะได้ลงในนิตยสารคลีโอ
เมื่อกลับมาที่บ้าน แดเนี่ยลก็ได้รับข่าวร้ายเรื่องเพื่อนสนิทของเธอประสบอุบัติเหตุเสียชีวิต ทำให้เธอเสียใจและหมดกำลังใจ ในการถ่ายรูปประจำสัปดาห์นี้ สาวๆ ต้องถ่ายรูปขาวดำรณรงค์ไม่สูบบุหรี่ มิเคล่า ลอเรน เอลซ่า ต่างก็ทำได้อย่างดีเยี่ยม ในห้องตัดสิน แดเนี่ยล และ ลาร่าได้รับคำชมอย่างมากจากกรรมการ ฮอลลี่ถูกวิจารณ์ว่าถ่ายรูปออกมาดูแก่กว่าตัวจริงมาก และดาโกต้าถูกตำหนิเรื่องการทำงาน ภาพของเนลลี่ออกมาน่าเบื่อไม่มีอะไรใหม่ ทำให้เธอต้องกลายเป็นสองคนสุดท้ายกับเอมิเลีย ที่ปล่อยให้คำวิจาณ์ในการแข่งครอบงำจนไม่มีใจที่จะทำงาน และเอมิเลียต้องถูกส่งกลับบ้านเพราะสิ่งนี้นั่นเอง
The Girls Go High Fashion
''ออกอากาศ : 10 กันยายน พ.ศ. 2553''
สาวๆ เริ่มต้นสัปดาห์ด้วยการฟิตหุ่น ซาร่าพาครูฝึก แบรด วอเนอร์ มาวัดปริมาณไขมันของสาวๆ ก่อนจะพาไปฟิตหุ่นเพื่อกำจัดไขมันส่วนเกิน จากนั้นสาวๆ ต้องแข่งแต่งหน้าและฮอลลี่เป็นผู้ชนะการแข่งติดๆ กันด้วยลุคแบบสโมคกี้อาย และรางวัลของเธอก็คือผลิตภัณฑ์สินค้าคัฟเวอร์เกิลร์คอสเมติคฟรี 1 ปี
การถ่ายรูปในครั้งนี้ สาวๆ ได้ถ่ายรูปนอกสถานที่กันเป็นคู่ ในแบบแฟชั่นชั้นสูงกับช่างภาพชื่อดัง โทนี่ เดรย์ตัน ในห้องตัดสินภาพของคอร์ทเนย์ตีโจทย์ได้อย่างถูกต้องได้รับคำชมอย่างมาก และอีวากับลอเรนต้องกลายเป็นสองคนสุดท้าย และสาวๆ ก็ต้องตกใจเมื่อทั้งคู่ต้องตกรอบพร้อมกันซึ่งเป็นการคัดออกเป็นคู่ครั้งแรกของรายการ
The Girls Act Out
''ออกอากาศ : 17 กันยายน พ.ศ. 2553''
ในสัปดาห์นี้สาวๆ ได้กลับไปสู่พื้นฐานเดิมอีกครั้ง โดยพวกเธอจะต้องเดินแบบให้คอลินดูเพื่อสังเกตหาข้อดีข้อด้อยในการเดินของพวกเธอ เนลลี่ เอลซ่า และแดเนี่ยลได้รับคำชมมากที่สุด ในขณะที่ดาโกต้าถูกตำหนิเรื่องไม่ค่อยมีสมาธิเท่าไหร่ การแข่งขันประจำสัปดาห์นี้ สาวๆ ต้องแข่งกันตอบคำถามเรื่องพื้นฐานทั่วไปของแฟชั่นกับคอลินและนางแบบเอลล่า เดรค และเอลซ่าเป็นผู้ชนะการแข่งขันซึ่งทำให้เนลลี่เป็นกังวลและกดดันว่าเธอด้อยกว่าคู่แฝดของตัวเองมาก
การถ่ายรูปในครั้งนี้ สาวๆ จะต้องถ่ายภาพเกินจริงที่มีสีสันฉูดฉาด เพื่อโฆษณาผลิตภัณฑ์ใหม่ทั้ง 8 ชนิดของเฮอร์บัล เอสเซ้นส์ โดยพวกเธอต้องสื่ออารมณ์ออกมาให้ตรงกับคอนเซปต์สินค้า ซึ่งแต่ละคนได้หัวข้อดังต่อไปนี้
ในห้องตัดสิน สาวๆ ต่างก็ได้ภาพที่ดีกันทุกคน ลาล่าได้ภาพที่สวยงามมีพลัง แต่ถูกตำหนิเรื่องทำงานด้วยยากลำบากทำให้เธอกลายเป็นสองคนสุดท้ายกับฮอลลี่ที่ได้ภาพที่สวย แต่สายตาในรูปกลับว่างเปล่าตายสนิท และนั่นทำให้เธอต้องถูกส่งกลับบ้าน
The Girls Drive Each Other Mad
''ออกอากาศ : 24 กันยายน พ.ศ. 2553''
สาวๆ เริ่มต้นสัปดาห์ด้วยการเดินแบบในโบสถ์ให้กับโลนลี่ ฮาร์ท ลินเกอรีย์ ซึ่งคอร์ทเนย์กับมิเคล่ารู้สึกไม่ค่อยสบายใจกับการเดินครั้งนี้นักเพราะพวกเธอเป็นคริสเตียนที่ค่อนข้างเคร่ง ซึ่งดาโกต้ารู้สึกว่าพวกเธอเรื่องมากและไร้สาระ จากนั้นคริสได้มาบอกกับสาวๆ ว่าพวกเธอจะได้ถ่ายมิวสิกวิดีโอตัวใหม่ของวงอ็อปช็อป ซี่งพวกเธอต่างก็ต้องเรียนรู้และฝึกซ้อมกันอย่างเต็มที่ แต่ผลปรากฏว่าคนที่ได้รับเลือกมีเพียง ลาล่า เอลซ่า และแดเนียลเท่านั้น และพวกเธอเลือกเนลลี่ให้ไปกับเธอด้วย ส่วนดาโกต้า คอร์ทเนย์ และมิเคล่าต้องคอยอยู่ที่บ้านพัก ซึ่งทำให้ดาโกต้าไม่พอใจอย่างมาก และพูดนินทากับคอร์ทเนย์และมิเคล่าตอนทานอาหารเย็น แต่สองสาวไม่เอาด้วยและปฏิเสธที่จะพูดคุยกับเธอ
การถ่ายรูปในครั้งนี้ สาวๆ ต้องถ่ายภาพนิ่งเพื่อโฆษณาให้กับรถยนต์ฟอร์ดเฟียซต้ารุ่นล่าสุด โดยพวกเธอต้องรับบทบาทเป็นนางเอกในเจมส์บอนด์ ที่อยู่ถ่ามกลางเปลวเพลิง ในระหว่างการถ่าย ดาโกต้ามีทัศนคติที่แย่และทำงานไม่สอดคล้องกับตากล้องเลย เอลซ่าอ่อนเพลียจากการถ่ายมิวสิกวิดีโอจนต้องเข้าโรงพยาบาล ทำให้เนลลี่เป็นกังวลจนไม่มีสมาธิในการถ่ายรูป ในห้องตัดสินกรรมการบอกว่าพวกเธอทั้งหมดจะได้ไปถ่ายภาพกันต่อที่ภูเก็ต ประเทศไทย แต่จะมีคนได้ไปเพียงแค่ 6 คนเท่านั้น ส่วนทางด้านภาพถ่าย กรรมการต่างชื่นชอบในภาพของคอร์ทเนย์ ลาล่า เอลซ่า และรักภาพของแดเนียล เนลลี่และดาโกต้ากลายเป็นสองคนสุดท้ายเพราะทั้งคู่ต่างก็ได้ภาพที่อยู่ในระดับปกติ ไม่ได้น่าประทับใจเท่าไหร่มาหลายครั้ง และสุดท้ายเนลลี่ก็ต้องกลับบ้านท่ามกลางความตกตะลึงและเสียใจของหลายๆ คน
The Girls Get A Second Look
''ออกอากาศ : 1 ตุลาคม พ.ศ. 2553''
สตีเฟน เครน
สตีเฟน เครน (Stephen Crane - 1 พฤศจิกายน ค.ศ. 1871 – 5 มิถุนายน ค.ศ. 1900) นักเขียนชาวอเมริกันผู้เสียชีวิตด้วยวัณโรคและมาลาเรียตั้งแต่อายุเพียง 28 ปี เป็นนักเขียนที่ผลงานซึ่งเป็นที่รู้จักกันดีได้แก่เรื่อง Red badge of courage (ค.ศ. 1895) อันนำชื่อเสียงในระดับนานาชาติมาให้แก่เขา นิยายเรื่องนี้เล่าถึงชีวิตของทหารธรรมดาคนหนึ่งในช่วงสงครามกลางเมือง และเครนเขียนขึ้นก่อนที่เขาจะได้สัมผัสการสู้รบจากประสบการณ์จริงในการเป็นผู้สื่อข่าวสงครามในกรีซ คิวบา เท็กซัส และเม็กซิโก  เครนเป็นลูกคนที่สิบสี่ บิดาเป็นพระนิกายเมทอดิสต์ เมื่ออายุเพียง 16 ปี เขาก็เริ่มเขียนคอลัมน์ลงใน New York Tribune ก่อนที่นิยายเรื่องที่สองจะประสบความสำเร็จ เครนใช้ชีวิตสนุกสนานเยี่ยงนักเขียนและนักหนังสือพิมพ์อิสระ  สองปีก่อนเสียชีวิต เขาได้ไปลงหลักปักฐานที่ประเทศอังกฤษ โดยคบหาเป็นเพื่อนกับโจเซฟ คอนราด เฮนรี เจมส์ และเอช. จี. เวลส์  ผลงานของเครนนับเป็นการนำเสนอความสมจริงให้วรรณกรรมอเมริกัน “อย่างไรก็ตาม ความแปลกใหม่ในด้านเทคนิคและลีลา และการใช้สัญลักษณ์ทำให้ผลงานที่ยอดเยี่ยมของเขาเด่นในด้านความโรแมนติกมากกว่าความเป็นธรรมชาติ” (จาก Online Literature)
คำคม Every sin is the result of collaboration. (บาปทั้งหลายเป็นผลจากการร่วมมือ)
นิวซีแลนด์เน็กซ์ท็อปโมเดล ฤดูกาลที่ 2
The Girls Fade Into The Background
''ออกอากาศ : 15 ตุลาคม พ.ศ. 2553''
Girls Shop Till They Drop
''ออกอากาศ : 23 ตุลาคม พ.ศ. 2553''
The Girl Who Is New Zealand's Next Top Model
''ออกอากาศ : 29 ตุลาคม พ.ศ. 2553''
สตีเฟน เครน
ผลงานที่แปลเป็นภาษาไทย
18711900
Liolopidae
สกุลในวงศ์นี้ ได้แก่:
อีซา
ในศาสนาอิสลาม พระเยซู (عِيسَى ٱبْنُ مَرْيَمَ) เชื่อกันว่าเป็นนบีและเราะซูลของอัลลอฮ์และอัลมะซีห์ ท่านยังได้รับการพิจารณาว่าเป็นนบีที่ถูกส่งมาเพื่อชี้นำวงศ์วานอิสราเอล (บะนีอิสรออีล) โดยได้รับการวะฮีย์คัมภีร์ศักดิ์สิทธิ์เล่มที่สามที่เรียกว่า อินญีล
ในคัมภีร์อัลกุรอาน นนบีอีซาได้รับการอธิบายว่าเป็นพระเมสสิยาห์ (อัลมะซีห์) เกิดจากหญิงพรหมจารี แสดงปาฏิหาริย์ พร้อมด้วยสาวก ถูกปฏิเสธโดยสถานประกอบการของชาวยิว และถูกยกขึ้นสู่ชั้นฟ้า คัมภีร์กุรอานยืนยันว่านบีอีซาไม่ได้ถูกตรึงหรือสิ้นพระชนม์บนไม้กางเขน แต่อัลลอฮ์ทรงช่วยให้รอดอย่างอัศจรรย์ คัมภีร์กุรอานจัดให้นบีอีซาอยู่ในหมู่บรรดานบีที่ยิ่งใหญ่ที่สุด และกล่าวถึงท่านด้วยตำแหน่งต่างๆ การประกาศศาสนาของนบีอีซานำหน้าด้วยนบียะฮ์ยาและสืบต่อโดยนบีมุฮัมมัดซึ่งภายหลังมีรายงานว่านบีอีซาทำนายการมาของนบีมุฮัมมัด โดยใช้ชื่อ อะหมัด
อัลกุรอานปฏิเสธมุมมองของคริสเตียน เกี่ยวกับความเป็นพระเจ้าของพระเยซูในฐานะพระเจ้าที่บังเกิดใหม่หรือพระบุตรของพระเจ้าอย่างแท้จริง โดยปฏิเสธนบีอีซาว่าเป็นพระเจ้าในหลายข้อ และยังกล่าวว่านบีอีซาไม่ได้อ้างตนเองว่าเป็นพระเจ้า ชาวมุสลิมเชื่อว่าสาส์นดั้งเดิมของนบีอีซาถูกบิดเบือน (ตะห์รีฟ) หลังจากที่พระองค์ได้รับการยกขึ้นไปยังชั้นฟ้า ลัทธิเอกเทวนิยม (เตาฮีด) ของนบีอีซาได้รับการเน้นย้ำในอัลกุรอาน เช่นเดียวกับนบีในศาสนาอิสลาม นบีอีซา ถูกเรียกอีกอย่างว่ามุสลิมในขณะที่ท่านเทศนาว่าสาวกของเขาควรอยู่ใน 'แนวทางที่ เที่ยงตรง' (ศิรอฏ็อลมุสตะกีม). นบีอีซามีปาฏิหาริย์ (มุอ์ญิซาต) มากมายในความเชื่ออิสลาม
ในวันกิยามะฮ์ นบีอีซาจะกลับมาในการเสด็จกลับมาครั้งที่สองพร้อมกับอิมามมะฮ์ดีเพื่อสังหารอัลมะซีฮุดดัจญาล ('พระเมสสิยาห์จอมปลอม') หลังจากนั้นโกก และ มาโกก (ยะอ์ญูจญ์ และ มะอ์ญูจญ์) เผ่าโบราณก็จะแยกย้ายกันไป หลังจากที่สิ่งมีชีวิตเหล่านี้จะพินาศลงอย่างน่าอัศจรรย์ อิมามมะฮ์ดีและนบีอีซาจะปกครองโลกทั้งใบ สถาปนาสันติภาพและความยุติธรรม และสิ้นพระชนม์หลังจากครองราชย์ยาวนานถึง 40 ปี ชาวมุสลิมบางคนเชื่อว่าเขาจะถูกฝังเคียงข้างนบีมุฮัมมัดที่หลุมฝังศพที่สงวนไว้แห่งที่สี่ของโดมสีเขียวในมะดีนะฮ์
ชาวมุสลิมเข้าใจนบีอีซาว่าเป็นหนึ่งในบรรดานบีที่สำคัญที่สุดของศาสนาอิสลาม สถานที่ที่เชื่อกันว่านบีอีซาเสด็จกลับมา คือ มัสยิดอุมัยยะฮ์ในดามัสกัสเป็นที่นับถือของชาวมุสลิมอย่างสูงในฐานะสถานที่ศักดิ์สิทธิ์อันดับสี่ของศาสนาอิสลาม นบีอีซาเป็นที่นับถืออย่างกว้างขวางในลัทธิศูฟีโดยมีการเขียนและท่องวรรณกรรมนักพรตและนักเวทมนตร์มากมายเกี่ยวกับบรรดานบีของอิสลาม